CELEX: 22014D0033
Language: lv
Date: 2014-04-08 00:00:00
Title: EEZ Apvienotās komitejas Lēmums Nr. 33/2014 ( 2014. gada 8. aprīlis ), ar ko groza EEZ līguma I pielikumu (Veterinārijas un fitosanitārijas jautājumi)

28.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 256/1
            
         EEZ APVIENOTĀS KOMITEJAS LĒMUMS
   Nr. 33/2014
   (2014. gada 8. aprīlis),
   ar ko groza EEZ līguma I pielikumu (Veterinārijas un fitosanitārijas jautājumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Komisijas 2013. gada 4. februāra Īstenošanas lēmums 2013/76/ES, ar kuru groza Lēmumu 2009/719/EK, ar ko dažām dalībvalstīm atļauj pārskatīt valsts ikgadējo GSE uzraudzības programmu (1).
            
         
               (2)
            
            
               Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, ciktāl attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā noteikts EEZ līguma I pielikuma nozaru pielāgojumos. Tādēļ šis lēmums nav piemērojams Lihtenšteinai.
            
         
               (3)
            
            
               Tādēļ attiecīgi būtu jāgroza EEZ līguma I pielikums,
            
         IR PIEŅĒMUSI ŠO LĒMUMU.
   1. pants
   Zem virsraksta “TIESĪBU AKTI, KAS PIENĀCĪGI JĀŅEM VĒRĀ EBTA VALSTĪM UN EBTA UZRAUDZĪBAS IESTĀDEI” EEZ līguma I pielikuma I nodaļas 7.2. daļā 41.b punktam (Komisijas Lēmums 2009/719/EK) pievieno šādu tekstu:
   
               “—
            
            
               
                  32013 D 0076: Komisijas 2013. gada 4. februāra Īstenošanas lēmums 2013/76/ES (OV L 35, 6.2.2013., 6. lpp.).
            
         Šā līguma vajadzībām lēmuma noteikumus pielāgo šādi:
   pielikumā pievieno šādu tekstu:
   
      “EBTA VALSTIS, KURĀM ATĻAUTS PĀRSKATĪT IKGADĒJĀS GSE UZRAUDZĪBAS PROGRAMMAS
      
      
                  —
               
               
                  Norvēģija” ”.
               
            
   2. pants
   Īstenošanas lēmuma 2013/76/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2014. gada 9. aprīlī, ja ir iesniegti visi paziņojumi saskaņā ar EEZ līguma 103. panta 1. punktu (2).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2014. gada 8. aprīlī
      
         
            EEZ Apvienotās komitejas vārdā –
         
            priekšsēdētājs
         
         Gianluca GRIPPA
      
   
   
      (1)  OV L 35, 6.2.2013., 6. lpp.
   
      (2)  Konstitucionālās prasības nav norādītas.